طرواده

طرواده طرواده (هو الاسم المتعرب; يونانى: Τροία او Ἴλιον) مدينه تاريخيه قديمه موجوده فى غرب تركيا على شأنها مابين 3000 و 2000 ق.م . بقت مدينة مشهوره بسبب حكاية حصان طرواده الخشبى اللى استخبى جواه العساكر الأسبرطيين و خرجو منه و فتحو ابواب المدينه بعد حصار عشر سنين وماكانش ممكن اسقاطها مش بالخدعه . الاسم يونانى: Τροία Troíā Ἴλιον Ī́lion حيتى: 𒆳𒌷𒋫𒊒𒄿𒊭 Truwiša / Taruiša 𒌷𒃾𒇻𒊭 Wiluša لاتينى: Troia التنقيبات نقب علما الاثار الألمانيين هنريخ شيليمان وويلهام ديفدير والأمريكى كارل بيليجين بدراسة طروادة وادوا تاريخ للعشر مدن طروادة الأولانية (3200_2600)ق.م كانت طرواده من اول نشأتها حصن قوى ، كان بيعيش بن أركانها زعيم مع اسرته .بس كانت صغيرة واتدمرت بفعل حريق كبير . طروادة التانية: (2600_2300)ق.م : بعد حريق طروادة الاوانية ،أهالى المدينة بنوا طروادة التانية بعد ما النار حرقتها ووسعوا الأسوار وبنوا بوابات تذكارية و فى الوسط أقاموا قصر ضخم و كان جوا الأسوار مساحة تتسع لتناشر بيت بس و كان ليسه الفلاحين بيعيشوا برا المدينة.وبرده التدمرت طروادة التانية بحريق طروادة التالتة والرابعة والخامسة: (2300_1900)ق.م:كانت الناس اللى عاشت فيهم مش منظمين . طروادة الساتتة (1900_1275)ق.م:اتعملت بايدين ناس تانية مش الناس اللى كانو عايشين فى المكان ده بدليل انهم جابوا معاهم حيوانات مش اللى كانت موجودة فى المدينة قبل كده وهى الجياد و كانت أوسع بكتير من المدن اللى قبليها ومع كل ده كان قطرها 190 متر بس وفيها كانت طرواده كانت بلغت نهضتها لكن سنة 1275 ق.م حصل زلزال كبير دمر كل حاجة فيهاحتى الأسوار الكبيرة. طروادة السابعة (1275_1240ق.م)الناس اللى فضلوا عايشين بعد الزلزال اللى ضرب طروادة الساتتة لكن كانت بتختلف عن غيرها لأنها كانت ملجأ لألاف الناس و كانت بيوت صغيرة جنب بعض ،بس حرقوا المدينة على ايد اعدائها اليونانيين ومات فيها ملكهم وابنه وحصلت فى 1240 ق.م طروادة التامنة (1240_1100 ق.م):بعد الحرب اتبقى عدد من الناس عايشين بس اختفوا بسبب البربر النازحين من وسط اوروبا ولأول مرة من الفين سنة بقت مدينة مهجورة طروادة التاسعة اتعملت مكان لليونانيين فى سنة 700 ق.م بس ماقعدتش أكتر من قرنين طروادة العاشرة (500_100) ق.م اتبنت بأيد اليونانيين وسقطت بسقوط الامبراطورية الرومانية . صور شوف حصان طرواده